Projektas

LIETUVOS RESPUBLIKOS VYRIAUSYBĖ

NUTARIMAS

DĖL AKCINĖS BENDROVĖS „KLAIPĖDOS NAFTA“ DIVIDENDŲ

2014 m.	d. Nr.

Vilnius

Atsižvelgdama į tai, kad Lietuvos Respublikos suskystintų gamtinių dujų terminalo įstatymu bei Lietuvos Respublikos Vyriausybės 2011 m. liepos 13 d. nutarimu Nr. 871 „Dėl suskystintų gamtinių dujų terminalo projekto pripažinimo valstybei svarbiu ekonominiu projektu“, suskystintų dujų terminalo projektas yra pripažintas valstybei svarbiu ekonominiu projektu, o Lietuvos Respublikos Vyriausybės 2012 m. vasario 15 d. nutarimu Nr. 199 „Dėl Lietuvos Respublikos suskystintų gamtinių dujų terminalo įstatymo įgyvendinimo“ pritarta, kad akcinė bendrovė „Klaipėdos nafta“, kaip suskystintų gamtinių dujų terminalo projekto įgyvendinimo bendrovė, įgyvendintų suskystintų gamtinių dujų terminalo projektą, bei siekdama užtikrinti projekto įgyvendinimo bendrovės galimybes finansuoti suskystintų dujų terminalo projektą iš nuosavų ir skolintų lėšų, bei įgyvendindama Lietuvos Respublikos Vyriausybės 1997 m. sausio 14 d. nutarimo Nr. 20 „Dėl dividendų už valstybei nuosavybės teise priklausančias bendrovių akcijas ir valstybės įmonių pelno įmokų“ 3 punkto nuostatas,

Lietuvos Respublikos Vyriausybė nutaria:

Pavesti Energetikos ministerijai, valstybei nuosavybės teise priklausančių akcinės bendrovės „Klaipėdos nafta“ akcijų valdytojai, įgalioti savo atstovą visuotiniame akcininkų susirinkime siūlyti mažinti dividendams skiriamą bendrovės 2013 metų paskirstytinojo pelno dalį iki 1 proc. ir už tai balsuoti.

Ministras Pirmininkas

Energetikos ministras